**Anul Nou**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ninge, ninge peste sat.

Fulgii cad încet, încet.

Albi sunt picii de pe stradă

Parcă-s oameni de omăt.

Aeru-i a sărbătoare,

Porţile sunt larg deschise.

Peste tot miros de pâine,

Peste tot lumini aprinse.

Câinii tac în noaptea asta.

Gospodarii, stând în prag,

Întâlnesc colindătorii

Şi le zic aşa cu drag:

– Picilor, daţi traista-ncoace,

Să vă pună moşu-n ea,

Un colac mare cât roata,

Na, măi ţică, şi-o para.

V-aş ruga ca şi la anul

Să mai treceţi pe aici,

Doar aşa veţi ţine minte

Că aţi fost odată mici…

Anul vechi de-acu se duce,

Anul Nou, iată-l pe drum,

De mânuţă îl aduce

Bunul nostru Moş Crăciun!